ใช้อวัยวะเพศประกบกันแล้วช่วยกันสำเร็จความใคร่กับอีกฝ่าย (ฟันดาบ) อีกฝ่ายเสร็จโดยไม่ได้บอกผมก่อน ทำให้น้ำอสุจิของเขาโดนที่ปลายอวัยวะเพศ แต่ไม่มีแผลเลือดออกนะครับ ไม่ได้สอดใส่ จะมีโอกาสที่เชื้อ hiv จะไหลเข้าท่อปัสสาวะที่เป็นเยื่อบุอ่อนมั้ยครับ
สวัสดีค่ะ การติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-การสัมผัสสารคัดหลั่งบริเวณแผล เยื่อบุปาก เยื่อบุตา-จากแม่สู่ลูกทางการคลอดหรือการให้นมดังนั้นจากเหตุการณ์ที่เล่ามา ก็ยังมีโอกาสค่ะ เนื่องจากมีการสัมผัสกันที่เยื่อบุอวัยวะเพศ และเยื่อบุท่อปัสสาวะ แต่ถ้าไม่มีแผลหรือการฉีกขาดของเนื้อเยื่อขณะมีเพศสัมพันธ์ก็มีโอกาสน้อย แต่อย่างไรก็ตามแนะนำว่าควรไปปรึกษาแพทย์ใกล้บ้านเพื่อประเมินความเสี่ยงของโรค hiv อีกครั้ง และอาจพาผู้ที่มีเพศสัมพันธ์ไปด้วย ถ้าประวัติเสี่ยงมาก แพทย์อาจเจาะเลือดตรวจ ร่วมกับรับประทานยาต้านไวรัสค่ะแนะนำการมีเพศสัมพันธ์โดยใส่ถุงยางอนามัยเพื่อป้องกันโรคติดต่อทางเพศสัมพันธ์ และหลีกเลี่ยงการสัมผัสกับผู้ติดเชื้อ hiv ตามช่องทางที่กล่าวไปด้วยค่ะ